Fodimainty

Ny fodimainty dia karazam-boronkely ao amin' ny fianakaviana Ploceidae. ao amin' ny filaharana Passeriformes, izay tsy fahita afa-tsy eto Madagasikara. Ploceus nelicourvi ny anarany ara-tsiansa. Indraindray izy dia apetraka ao amin' ny vondron-karazana misaraka Nelicurvius miaraka amin' ny havany akaiky indrindra, ny fodisay (Ploceus sakalava) ka niantsoaana azy hoe Nelicurvis tisserius. Vorona matsoraka sy manana halava 15 sm ny halavany ary milanja 20–28 g izy io.

Ireto ny anarana ara-tsiansa efa nomena azy: Parvus nelicourvi, Parus nelicourvi, Nelicurvius nelicourvi, Loxia pensilis, Ploceus pensilis.
ankavia|vignette|Sarintany maneho ny faritra misy ny foditany
Amin' ny fotoana fananahan' ny lahy dia miova mainty ny vava sy ny lohany, manja ny masony, mavo ny vozony, volondavenona ny kibony, manja manopy mena ny volo eo am-poto-drambony ambany, mivolon' oliva maitso ny lamosiny, ary somary mainty misyssiny maitso ny volo mafy amin' ny elany. Amin' ny fotoana tsy fananahan' ny lahy dia mipentina volondavenona sy maitso ny lohany. Amin' ny fotoana fananahan' ny vavy dia mavo ny lohany ary maitso oliva ny lamosiny, mavo ny volomasony midadasika. Manaboatra akany mitokana, misy tafo, miendrika tandroka miolika, mihantona amin' ny alalan' ny tady amin' ny sampana, vahy na tahom-bolotsangana, eo amin' ny toerana malalaka.
vignette|293x293px|Foditany manamboatra akany
Mihinana bibikely izy io, mihaza samirery na amin' andiany kely, matetika miaraka amin' ny tretraka na fanatakantsy (Bernieria madagascariensis). Ny fonenany voajanahary dia ala mando an-tany lemaka na an-tendrombohitra sobtrôpikaly na trôpikaly. Araka ny Lisitra Menan' ny IUCN dia tsy dia mampanahy loatra ny satam-piarovana fodimainty.

 Jereo koa 

 Ploceus
 Nelicurvis
 Anaram-boronkely ahitana ny teny hoe "fodi-" na "foli-": fodiala - fodifetsy - fody - fodilahy - fodilahimena - fodileimena - fodimainty - fodimavo - fodimena - fodisahy - fodisay - fodisaina - fodise - fodisiay - foditany - foliay - foly.

 Lisitry ny anaram-borona amin' ny teny malagasy
 Lisitry ny karazam-borona eto Madagasikara